钦定古今图书集成/历象汇编/岁功典/第098卷 > 渔樵问答 > 清暑赋 刘凤
## 钦定古今图书集成/历象汇编/岁功典/第098卷 > 渔樵问答 > 清暑赋 刘凤

“畅暄繁而长写，感逖发于征音，恢浩衍而骀荡，靓纬
候之盈深，倚高明以延伫，悦燠阳之载临，恬疏达以
究适，嘅修旦而微吟，万物莫不乘时而薛越，伤耿耿
之暠心。”若乃“长离南掞，辰煇赤熛，兰露朝泳，融风昼
骄，高陵暄霭，爽榭炎歊，惠气掩冉以回薄，轻光液冶
而相飘，灿轩楹之玓𬍛，肆莽莽而滔滔，宛馀映之薰”
人，中醇酎而郁陶。于是元云忽兴，凝阴殆遍。旸景就
翳，芳晦徐荐。沥岩𪩘之青滋，渐江海之浥泫。空来染
而无色，窅然睹而不见。润何施于膏沐，濊若淖而溟。
“洒濯隰阿，韬沈烟岸，濛濛乍进，霏霏轻散，浸淫郁
轸，纷纭瞀乱，流烦或倾，荡暧斜半。乃眷虚爽，纳霄清，
涤经虑，摅燕情，扶台显垲而延眺，层轩窙窔而并迎，
移高荫之肃邃，落飞飙之迅轻，纨素弛而不御，方空
袭而凉生，萧条纵遣，委谢何营，长林逸迹，当世无名，
被夹池之修竹，激投涧之清泉，迫据地而疑隘，榻当
膝”而几穿。石遐厉以漱咽，暑消忘以屏捐。托琴心以
远寄，与鱼鸟而流连。愦怠前醒，酲𬪩薄解。起苏苏而
馀酣，怅吟连而未惫。晥尔调泰，毛发淅洒。绝岭骞以
晨烟，青虹矫而皑皑。援英蕊以咏思，披碧薜而遥待。
当斯时也，凝想雪岫，注情云虚。徘徊凌室，结梦华胥。
滥沧浪之澹淡，馆属玉于神都。元谷凄其以风，北户
远而扶疏，寒梧音之沈响，湍浮捷以调殊，泠泠翠散
而湿芳蕺，飒沓无声而落林箊，于是晡景桑榆，临月
广除，洁以香泽，寥朗发舒，寂鲜颢之空宵，抗埃壒以
宴如，露清流以旁魄，含六气之琳腴，擢嶕峣而疏观，
净汉皋之明珠，何铜梁与金庭，吸玉水乎方诸，精曜
爥而飒纚，回缤纷以萦纡。容不寝以逮明，步列星而
踟蹰。玩元夜之要绍，跖高掌之裛濡。排河汉而上出，
似纵体于天表，与仙者而为徒。尔其“欱日吐，景荣益
精。”“怀珠抱玉，营魄载静。津泽流洽，不风自冷。汲虚
无之青荧，晞光炫于阴井。游鹄荡而何依，惊鲲徙而
绝影。镜皓色之苍苍，烂流澜之千顷。翩度索之单衣，
思白昼之易永。黍何为而雪桃，瓜岂包而含颖。靡兰
寝之丽妍，弥芬烈而逸逞。情滉漾而焉穷，几欲剧而
更整。彼美淑之明艳，飘素雪之秀领。柔若无质，寒噆
肌骨。”冰理，无腻奇光自栗，“却顾笑而相命，中徊徨而
若失，庄服气而色矜，辞泆志于燕昵，择清商之遐敻，
招结风于𬞟末，绪缭绕而多违，纤空吹之屡绝，白越
芳而绪怜，云母娇而藻咽，挟轻訬而为客，超尘坌其
如脱，轶首疾之如焚，厌内热之嘈。”